DITTO ร่วมพื้นที่ “ปลูกป่าชายเลน” ทะลุ 4.8 หมื่นไร่ สร้างคาร์บอนเครดิต
DITTO เข้าร่วม “โครงการปลูกป่าชายเลน” เพื่อประโยชน์จากคาร์บอนเครดิต จำนวน 14 ชุมชน เนื้อที่รวม 26,508-2-22 ไร่ มีระยะเวลาดำเนินโครงการ 30 ปี ดันบริษัทฯ มีส่วนร่วมในการพัฒนาพื้นที่ปลูกป่าชายเลนที่ได้รับการจัดสรรรวมทั้งสิ้น 48,166.75 ไร่
DITTO เข้าร่วม “โครงการปลูกป่าชายเลน” เพื่อประโยชน์จากคาร์บอนเครดิต จำนวน 14 ชุมชน เนื้อที่รวม 26,508-2-22 ไร่ มีระยะเวลาดำเนินโครงการ 30 ปี ดันบริษัทฯ มีส่วนร่วมในการพัฒนาพื้นที่ปลูกป่าชายเลนที่ได้รับการจัดสรรรวมทั้งสิ้น 48,166.75 ไร่
10 มี.ค. 2566

บริษัท ดิทโต้ (ประเทศไทย) จำกัด (มหาชน) หรือ DITTO แจ้งผ่านตลาดหลักทรัพย์ให้ทราบว่า บริษัทได้รับการอนุมัติให้เข้าร่วมโครงการปลูกป่าชายเลน เพื่อประโยชน์จากคาร์บอนเครดิต สำหรับชุมชน ประจำปี พ.ศ. 2566 กับกรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม
โดยได้รับจัดสรรพื้นที่ดำเนินโครงการปลูกป่าชายเลน เพื่อประโยชน์จากคาร์บอนเครดิต สำหรับชุมชนประจำปี 2566 ร่วมกับกรมทรัพยากรทางทะเลและชายฝั่ง จำนวน 14 ชุมชน เนื้อที่รวม 26,508-2-22 ไร่ มีระยะเวลาดำเนินโครงการ 30 ปี เพื่อเป็นการส่งเสริมให้ทุกภาคส่วนมีส่วนร่วมกับชุมชนในการอนุรักษ์ฟื้นฟู จัดการบำรุงรักษา และใช้ประโยชน์จากทรัพยากรป่าชายเลนอย่างสมดุลและยั่งยืน
รวมถึงส่งเสริมการเพิ่มพื้นที่ป่าชายเลนเพื่อเป็นแหล่งดูดซับคาร์บอนไดออกไซด์ ซึ่งเป็นไปตามเป้าหมายลดการปล่อยก๊าซเรือนกระจก เพิ่มแหล่งกักเก็บคาร์บอนของประเทศไทย มุ่งสู่ความเป็นกลางทางคาร์บอน (Carbon Neutrality) ภายในปี 2593 และเป้าหมายการปล่อยก๊าซเรือนกระจกสุทธิเป็นศูนย์ (Net Zero Emissions) ภายในปี 2608 ตามที่ประเทศไทยได้แสดงเจตนารมย์ เพื่อลดการปล่อยก๊าซเรือนกระจกในการประชุม COP27 เมื่อเดือนพฤศจิกายน 2565 ที่ผ่านมา
ทั้งนี้ เมื่อรวมพื้นที่บริษัทฯ เข้าร่วมเป็นผู้พัฒนาในโครงการปลูกป่าชายเลนเพื่อประโยชน์จากคาร์บอนเครดิตประจำปี พ.ศ. 2565 กับกรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม จำนวนทั้งสิ้น 21,658.19 ไร่ ดังนั้นปัจจุบันบริษัทฯ ได้มีส่วนร่วมในการพัฒนาพื้นที่ปลูกป่าชายเลนที่ได้รับการจัดสรรรวมทั้งสิ้น 48,166.75 ไร่